|  |  |  |  |
| --- | --- | --- | --- |
|  |  |  |  |
|  |  |  |  |
|  | Pædagogisk læreplan for |  |  |
|  | **Uglereden, Lødderup Fri**  2024 |  |



Den pædagogiske læreplan udgør rammen og den fælles retning for vores pædagogiske arbejde med børnenes trivsel, læring, udvikling og dannelse. Læreplanen er et levende dokument, som kort beskriver vores pædagogiske over­vejelser og refleksioner med eksempler, der er retningsgivende for det daglige pædagogiske arbejde.

|  |
| --- |
| Om skabelonen |

|  |  |  |
| --- | --- | --- |
| Denne skabelon henvender sig til jer, som er ledere og pædagogisk personale i dagtilbud. Formålet med skabelonen er at inspirere og understøtte ud­arbejdelsen af jeres lokale pædagogiske læreplan.  Den grundlæggende ramme for udarbejdelsen af den pædagogiske læreplan er dagtilbudsloven med tilhørende bekendtgørelse, der er omsat i Børne- og Socialministeriets publikation [*Den styrkede pædagogiske læreplan, Rammer og indhold*](https://emu.dk/dagtilbud/en-paedagogisk-laereplan/den-styrkede-paedagogiske-laereplan-rammer-og-indhold)*, 2018.* Det er hensigten, at I skal bruge publikationen, når I arbejder med skabelonen.  Skabelonen indeholder alle de lovmæssige krav til at udarbejde den pædagogiske læreplan. Samtidig understøtter skabelonen jeres overvejelser ved­rørende den løbende dokumentation og evaluering af arbejdet med den pædagogiske læreplan.  Den pædagogiske læreplan udgør rammen og den fælles retning for det pædagogiske arbejde med børnenes trivsel, læring, udvikling og dannelse, hvor legen er grundlæggende, og børneperspektivet er tydeligt. Jeres konkrete læreplan giver jer en ramme til at arbejde systematiskmed at planlægge, følge op på og videreudvikle kvaliteten i det pædagogiske læringsmiljø i jeres dagtilbud i forhold til jeres børnegruppe.  Inden for de krav, der følger af dagtilbudsloven, er det op til jer at beslutte, hvordan I konkret vil arbejde med den pædagogiske læreplan. Jeres læreplan skal være et dynamisk og meningsfuldt dokument, som peger fremad, og som I kan bruge aktivt i den løbende udvikling af den pædagogiske kvalitet og jeres pædagogiske praksis. |  | [*Den styrkede pædagogiske læreplan, Rammer og indhold*](https://emu.dk/dagtilbud/en-paedagogisk-laereplan/den-styrkede-paedagogiske-laereplan-rammer-og-indhold)  **Brug af skabelonen**  Når I udfylder skabelonen, skal I klikke på *skrivefeltet*. I kan fremhæve tekster og indsætte billeder.  I kan slette denne side ved at markere teksten og billedet og trykke *delete*. I kan også slette den sidste side, hvis I ønsker det. |

|  |
| --- |
| Ramme for udarbejdelse af den pædagogiske læreplan |
|  |

Den pædagogiske læreplan udarbejdes med ud­gangspunkt i det fælles pædagogiske grundlag samt de seks læreplanstemaer og de tilhørende pæda­gogiske mål for sammen­hængen mellem det pæda­gogiske læringsmiljø og børns læring.


Rammen for at udarbejde den pædagogiske læreplan er dagtilbudsloven og dens overordnede formålsbestemmelse samt den tilhørende bekendt­gørelse. Loven og bekendtgørelsen er udfoldet i publikationen [*Den styrkede pædagogiske læreplan, Rammer og indhold*](https://emu.dk/dagtilbud/en-paedagogisk-laereplan/den-styrkede-paedagogiske-laereplan-rammer-og-indhold)*.* Publikationen samler og formid­ler alle relevante krav til arbejdet med den pædago­giske læreplan og er dermed en forudsætning for at udarbejde den pædagogiske læreplan. Derfor hen­vises der gennem skabelonen løbende til publikatio­nen. På sidste side i skabelonen er der yderligere information om relevante inspirationsmaterialer.

|  |
| --- |
| Hvem er vi? |
|  |

Her beskriver vi kort vores stamoplysninger, pædagogiske profil og lokale forhold. Det kan for eksempel være børnegruppens sammensætning og forskellige forudsætninger, de fysiske rammer, geografisk placering og andre ting, der har betydning for vores pædagogiske arbejde.

Uglereden er en daginstitution der både rummer vuggestue og børnehave og er en del af Lødderup Fri.

Ugleredens værdier er ”Det rolige børneliv og det hensynsfulde menneske” og det er noget der indtænkes i den pædagogiske praksis og hverdagen. Vi arbejder udfra RARRT principperne, hvor anerkendelse og relationer er vigtigt i det pædagogiske arbejde.



|  |  |
| --- | --- |
| Pædagogisk grundlag |  |

|  |
| --- |
| ”Den pædagogiske læreplan skal udarbejdes med udgangspunkt i et fælles pædagogisk grundlag.”  ”Det pædagogiske grundlag består af en række fælles centrale elementer, som skal være kende­tegnende for den forståelse og tilgang, hvormed der skal arbejdes med børns trivsel, læring, udvikling og dannelse i alle dagtilbud i Danmark.” |
| ”De centrale elementer er:   * **Børnesyn**. Det at være barn har værdi i sig selv. * **Dannelse og børneperspektiv**. Børn på fx 2 og 4 år skal høres og tages alvorligt som led i starten på en dannelsesproces og demokratisk forståelse. * **Leg.** Legen har en værdi i sig selv og skal være en gennemgående del af et dagtilbud. * **Læring.** Læring skal forstås bredt, og læring sker fx gennem leg, relationer, planlagte aktiviteter og udforskning af naturen og ved at blive udfordret. * **Børnefællesskaber.** Leg, dannelse og læring sker i børnefællesskaber, som det pædagogiske personale sætter rammerne for. * **Pædagogisk læringsmiljø**. Et trygt og stimulerende pædagogisk læringsmiljø er udgangspunktet for arbejdet med børns læring. * **Forældresamarbejde**. Et godt forældresamarbejde har fokus på at styrke både barnets trivsel og barnets læring. * **Børn i udsatte positioner**. Alle børn skal udfordres og opleve mestring i lege og aktiviteter. * **Sammenhæng til børnehaveklassen**. Sammenhæng handler blandt andet om at understøtte børns sociale kompetencer, tro på egne evner, nysgerrighed mv.”   ”Loven fastsætter, at alle elementer i det fælles pædagogiske grundlag skal være udgangspunkt for arbejdet med den pædagogiske læreplan og dermed det pædagogiske arbejde med børns læring i dagtilbud.”  ”Nogle elementer i form af fx børnesynet skal altid være til stede i det pædagogiske læringsmiljø, mens andre elementer som fx arbejdet med at skabe en god overgang til børnehaveklassen kan være mere til stede i nogle sammenhænge end andre.”  Den styrkede pædagogiske læreplan, Rammer og indhold, s. 14 |

|  |  |
| --- | --- |
| Børnesyn, Dannelse og børneperspektiv, Leg, Læring og Børnefællesskaber Først forholder I jer til de fem elementer:   * Børnesyn * Dannelse og børneperspektiv * Leg * Læring * Børnefællesskaber.   I kan beskrive elementerne samlet eller hver for sig. |  |
| De øvrige elementer i det pædagogiske grundlag skal ifølge loven fremgå særskilt af den pædagogiske læreplan. Disse elementer forholder I jer til lidt senere.  Den styrkede pædagogiske læreplan, Rammer og indhold, s. 15 | |

|  |
| --- |
| Hvordan kommer de fem centrale elementer fra det fælles pædagogiske grundlag til udtryk hos os og bliver omsat i vores hverdag sammen med børnene?  **Børnesyn:**  Uglereden bruger vi anerkendende pædagogik, vi møder barnet hvor de er og ser barnet for hvad de kan. I hverdagen sørger vi for at følge barnets spor, vi lytter og ser barnets interesser. Et eksempel fra vuggestuen:*‘’ Et af vores børn fortæller en pædagog at han gerne vil op og se noget i børnehaven. Pædagogen griber og planlægge herefter at vi sammen går op i børnehaven.’’*  Vi sørger så vidt muligt for at holde vores dage så fleksible som mulig. I Uglereden ser vi børn og voksne som værende ligeværdige. Vi ser barnet som et selvstændigt individ, der gør det allerbedste de kan ud fra de forudsætninger de har. Vi voksne har dog ansvaret for at tage beslutninger og sætte rammerne. Vi ser barnet for hvad det kan, frem for hvad det ikke kan. Alle børn har forskellige forudsætninger for læring og dette støtter vi op om. (3/7-24)  **Dannelse og børneperspektiv:**  I vuggestuen bliver alle børn mødt af en smilende og imødekommende voksen, når barnet møder ind om morgenen. Der bliver lyttet til barnet og barnets behov. Har barnet behov for at sidde på skødet og vågne, får det lov til det, er barnet sultent får det morgenmad og er barnet bare klar til at gå i gang med at lege, så får barnet lov til dette. Ved måltiderne synger vi de sange, som barnet ytrer ønske om at synge. I Krudtuglegruppen (ældste børn i vuggestuen) har vi dialogisk læsning med månedens bog hverdag til formiddags samling, derefter synger vi månedens sang og en til to sange børnene ønsker. (noteret 5/7 -24)  I Børnehaven bliver barnet mødt af et smilende og imødekommende personale hver morgen, når barnet møder ind. Barnet vælger selv, om det har lyst til at vinke til mor og far i ”vinkehullet i hækken” sammen med en voksen, eller om det har lyst til at spise morgenmad, lege etc. Ved alle måltider tager samtalerne ved bordet udgangspunkt i barnets interesser. (noteret 20/6-24)  **Leg:**  Et barn fra vuggestuen laver mad i legekøkkenet. Et par meter derfra står en pige og kigger på. Pædagogen sidder ved køkkenet og får tilbudt mad af drengen. Pædagogen ”smager” på maden og spørger drengen, om pigen ikke også skal smage. Drengen spørger pigen, om hun vil smage, det vil hun gerne og kommer hen til legekøkkenet. (opdateret 27/9-23)  2 børn fra børnehaven leger destruktivt og skaber kaos blandt de andre børn. En voksen kommer til og guider med rammesættende aktivitet, som opfordrer til det forbundne samspil. (opdateret 27/9-23)  **Læring:**  Efter frokost kravler vuggestue børnene ned fra højstolene- går over med deres drikkedunk i kassen Alle ved helt tydeligt, hvad de skal. (noteret 27/9-23)  I børnehaven hjælper børnene med at køre madpakkerne fra køleskabet og ind i grupperummet. De hjælper også med drikkedunkene, der er i en holder, som de selv kan løfte. (Noteret 1/9 2024)  **Børnefællesskaber:**  Der er planlagt en voksenstyret aktivitet i børnehaven, hvor børnene skal klippe og male blomster af toiletrullerør. En af drengene vil ikke lave en blomst, men en rumraket, hvilket han får lov til. Herved bliver han i fællesskabet med de andre børn og han føler sig hørt og respekteret (opdateret 28/9-23).  En voksen og en gruppe børn sidder på gulvet i vuggestuen og synger ”Bjørnen sover” De store børn (ca. 2,5 år) ligger sig fladt ned på gulvet i verset og først til sidst springer de op og råber ”wrrrraaaaa” og viser kløer. De mindste børn (ca. 1 år) følger opmærksomt med på afstand og bliver ikke forskrækkede, men griner henrykt, når de store børn råber (opdateret 28/9-23). |

|  |  |
| --- | --- |
| Pædagogisk læringsmiljø ”Det skal fremgå af den pædagogiske læreplan, hvordan det enkelte dagtilbud hele dagen etablerer et pædagogisk læringsmiljø, der med leg, planlagte vokseninitierede aktiviteter, spontane aktiviteter, børneinitierede aktiviteter samt daglige rutiner giver børnene mulighed for at trives, lære, udvikle sig og dannes.  Det pædagogiske læringsmiljø skal tilrettelægges, så det inddrager hensynet til børnenes perspektiv og deltagelse, børnefællesskabet, børnegruppens sammensætning og børnenes forskellige forudsætninger.”  Den styrkede pædagogiske læreplan, Rammer og indhold, s. 22-23 |  |

|  |
| --- |
| Hvordan skaber vi hele dagen et pædagogisk læringsmiljø, der giver alle børn mulighed for at trives, lære, udvikle sig og dannes?  Børnene er opdelt i små grupper på hver stue. Det giver ro og plads til, at det enkelte barn bliver set og hørt. I Uglereden er ”Det rolige børneliv og det hensynsfulde menneske” nogle værdier vi lever efter i det daglige.  Vi har fokus på at skabe mindre rum i rummet – såvel ude som inde.    Vi er meget bevidste om, at rutinesituationer bliver til læringsmiljøer – hvor der skabes fælles opmærksomhed. F.eks. ved bleskift i vuggestuen, hvor der tales med barnet, og barnet hjælper til med at finde en ny ble, øve navne på de andre børn og/eller snakke om kroppen/beklædningsdele. (opdateret 15/1-24)  Vi stræber mod at give børn en god, tryg og rolig dag. Det er det bedste grundlag for at kunne udvikle sig og lære. Vi har fokus på overgangene i hverdagen, da det er en vigtig del når der skal skabes et roligt børneliv. Overgangen fra vuggestue til børnehaven er vigtig og vi forbereder vuggestuebørnene på dette skifte nogle måneder før. De kommer eks. op at sove til middag sammen med børnehavebørnene.  Vi arbejder med stationer i børnehaven både formiddag og eftermiddag hvor børnene kan arbejde med forskellige temaer ud fra kufferter med forskelligt indhold. Der kan både være kufferter med børnene kan lave selv og opgaver og kufferter, hvor der er brug for en voksen på sidelinjen. (opdateret d. 15/1-24) |

|  |  |
| --- | --- |
| Samarbejde med forældre om børns læring ”Det skal fremgå af den pædagogiske læreplan, hvordan dagtilbuddet samarbejder med forældrene om børns læring.”  Den styrkede pædagogiske læreplan, Rammer og indhold, s. 24-25 |  |

|  |
| --- |
| Hvordan samarbejder vi med forældrene om barnets og børnegruppens trivsel og læring?  Vi har valgt at tilbyde et hjemmebesøg til alle nyopstartede børn og deres familier, da det fremmer en tillidsfuld relation. Her formidler forældrene deres viden vedrørende barnets trivsel, behov og udvikling til det pædagogiske personale. Denne viden tager vi afsæt i ved barnets opstart.  På hjemmebesøget giver personalet forældrene et indblik i, hvad vores fælles pædagogiske grundlag er og et indblik i dagligdagen i institutionen. Derudover afstemmes forventninger personale og forældre imellem.  Årligt har vi i vores respektive grupper et forældremøde, hvor vi informerer børnenes forældre om vores daglige praksis og vores pædagogiske tanker herfor. Vi får herigennem skabt en fælles forståelse for vores daglige arbejde og intentioner.  Vi har i løbet af et år forskellige arrangementer der fremmer sammenholdet og styrker det inkluderende fællesskab.  F.eks. fællesspisning, turdage hvor forældre er velkomne til at deltage, juleklip, Sankt Hans og arbejdsdage som afsluttes med fællesspisning.  I vuggestuen har vi valgt at ophænge billeder af børnenes aktiviteter og leg. Dette har til formål at give forældrene indblik i børnenes hverdag og mulighed for at skabe dialog med deres børn, samt personalet.  Vi sender hver dag sms'er ud til alle forældre så de kan følge med i hvad deres barn oplever i løbet af dagen og så de kan tage udgangspunkt i det i dialog med barnet.  Vi tilbyder forældresamtaler hvert år i den måned barnet har fødselsdag. I samtalen tager vi udgangspunkt i barnets trivsel og udvikling ud fra et fastlagt skema. I skemaet kommer vi også igennem alle læreplanstemaerne i forhold til barnets udvikling. Vi har et fast punkt hvor forældrene ser en video af deres barn i relation med andre børn, og forældrene for mulighed for at fortælle om deres oplevelse af barnet i hjemmet og Uglereden. Vi spørger også ind til forældrenes tilfredshed med Uglereden. Det er selvfølgeligt altid muligt at få en samtale hvis forældrene har brug for det. (rettet 18/6-24) |

|  |  |
| --- | --- |
| Børn i udsatte positioner ”Det skal fremgå af den pædagogiske læreplan, hvordan det pædagogiske læringsmiljø tager højde for børn i udsatte positioner, så børnenes trivsel, læring, udvikling og dannelse fremmes.”  Den styrkede pædagogiske læreplan, Rammer og indhold, s. 26 |  |

|  |
| --- |
| Hvordan skaber vi et pædagogisk læringsmiljø, der tager højde for og involverer børn i udsatte positioner, så børnenes trivsel, læring, udvikling og dannelse fremmes?  Imens vuggestue børnene sidder på deres plads ved bordet efter formiddagsmaden, synges der Navne sang/god dag sang, hvor alle børnenes navne synges. Når barnet navn synges ser barnet glad ud og alle laver vinke fagter. Alle børn kommer til orde og har medbestemmelse i dagligdagen og ved aktiviteter. De ældste børn i børnehaven skal lave afslutnings aktiviteter. De har mulighed for medbestemmelse ved at være med til at vælge hvad de skal fremføre/hvilket tema osv. Derved bliver alle hørt og demokratiet bestemmer, ved at flertallet bliver valgt. Derefter vælger børnene selv aktiviteter ud fra temaet og børnene bliver dermed hørt og får medbestemmelse.  Generelt arbejder vi i Vuggestue og Børnehave i små grupper, derved er muligheden for at udvikle sig bedst gennem legen. I de små grupper føler alle børn sig set og hørt, derved kan den voksne guide dem videre i deres relationer til de andre børn  En voksen cykler med 4 børn ud over cykelbroen og forbi rideskolen, her er der god mulighed for at starte en samtale om heste og derved udvikles barnet sprog og relationer.  Til personalemøder har personalet mulighed for at sætte et eller flere børn på dagsorden, når dette sker, snakker vi alle om barnets trivsel og hvordan vi evt. kan guide barnet videre i dets udvikling. Evt. kan barnet (forældre) tilbydes at være med i en kompetence gruppe, hvor sprog eller socialitet er i fokus.  Personalet deltager i de sociale arrangementer i Uglereden, for at støtte op om de familier der er udsatte. Vi sørger for at sætte os spredt og sammen med de familier der ikke umiddelbart søger de andre forældre. På denne måde føler familierne sig set og får måske modet til at søge de andre forældre(Noteret d 18/6 24). |

|  |  |
| --- | --- |
| Sammenhæng til børnehaveklassen ”Det skal fremgå af den pædagogiske læreplan, hvordan der i børnenes sidste år i dagtilbuddet tilrettelægges et pædagogisk læringsmiljø, der skaber sammenhæng til børnehaveklassen.”  Den styrkede pædagogiske læreplan, Rammer og indhold, s. 27 |  |

|  |
| --- |
| Hvordan tilrettelægger vi vores pædagogiske læringsmiljø for de ældste børn, så det skaber sammenhæng til børnehaveklassen? (Dette spørgsmål gælder kun dagtilbud med børn i den relevante aldersgruppe.)  I Uglereden er der desuden overgang fra vuggestue til perleugle, fra perleugle til sneugle og fra sneugle til hornugle. Derudover er der overgang fra hornugle til spirergruppe (førskole) og fra spirer til skole.  I børnehavens ældste gruppe består forberedelse til overgangen mellem børnehave og førskole bl.a. af besøg på skolens legeplads (genkendelighed og tryghed for nye omgivelser) samt styrkelse af personlige og relationelle kompetencer. Personalet holder desuden overleveringssamtaler med gruppens kommende lærer/tilknyttede personale, således at børn med eventuelle udfordringer også har de optimale forudsætninger for en god overgang.  En dag i ugen kommer børnehaveklasselæreren på besøg i børnehaven i nogle timer til de store børn i børnehaven. Nogle gange tager de på skolen og hygger sig eller leger/hygger de eller spiller musik i børnehaven. Det bygger bro imellem børnehaven og skolen og skaber en relation til læreren. (Noteret d 9/8 2024) |

|  |
| --- |
| Øvrige krav til indholdet i den pædagogiske læreplan |

|  |
| --- |
| Inddragelse af lokalsamfundet ”Det skal fremgå af den pædagogiske læreplan, hvordan dagtilbuddet inddrager lokalsamfundet i arbejdet med etablering af pædagogiske læringsmiljøer for børn.”  Den styrkede pædagogiske læreplan, Rammer og indhold, s. 29 |

|  |
| --- |
| Hvordan inddrager vi lokalsamfundet i arbejdet med at skabe pædagogiske læringsmiljøer for børn?  Jesperhus campingpladsens legeplads: Alle grupper kan ifølge aftale komme på besøg på legepladsen udenfor højsæsonen.  Blomsterparken: Nogle personaler i Uglehuset har årskort hertil, og må hver især gratis medbringe 2 børn under 3 år. Dette benyttes af og til i ferieperioder så små grupper kan nyde de mange gode faciliteter.  F.L.U.I.F: Alle grupper kan benytte tidligere klubhus, hvor vi kan lave forskellige aktiviteter såsom spise madpakker under halvtaget, lege på boldbanen og lave kreative aktiviteter indenfor.  Dueholmgård Ridecenter: Alle grupper cykler tit ned til forbi hestene og gederne. Mulighed for at aftale besøg i staldene  Lokal bonde: Alle kan når det aftales besøge bondegården som er egnet til besøg med børn. Der er heste, katte, kaniner, geder som ofte har kid, en traktor, legesager bla. køretøjer og en stor sandkasse med masse af legeredskaber  Morsø landbrugsskole: Børnehaven og de største vuggestuebørn er, i forbindelse med efterårets høsttema på besøg ved Morsø landbrugsskole, her får vi en fået en god rundvisning, der skaber rigtig god sammenhæng mellem den leg og læring vi har haft hjemme i Uglereden omkring høst og dyr og hvordan det foregår i virkeligheden.  Bibliotek: Vi kan frit benytte biblioteket i Nykøbing. Her skabes der muligheder for at læse og låne bøger, som stimulerer børnenes sproglige udvikling.  Kirke: Vi deltager løbende i kirkekoncerter for børn, og bruger kirken ved højtider eks. jul  Skov/strande: Legind skov, skoven ved den lokale fodboldbane, og strande/skoven i Nykøbing, giver os muligheder for at fordybe os i dyrelivet og årstidernes forandringer.  Morsø dyrehandel:  Ifølge aftale kan vi komme på rundvisning. Her får vi indsigt hvilke spændende dyr man kan have derhjemme. Der er mulighed for at spise madpakker i hyggelige omgivelser.  Lokal sø:  Den lokale sø indbyder til fordybelse i naturen og dyrelivet i søen. Haletudserne bliver ofte betragtet her.  Lødderup Friskole:  Friskolen bruges flittigt. De mange faciliteter såsom gymnastiksale, værkstedet og musiklokalet mfl. Giver en mulighed for mange udfoldelser og oplevelser.Når skolen har forskellige arrangementer, deltager vi ofte heri. Eks. Teater ugen, motionsdagen eller x factor.Vi bruger også skolen til ”udflugtssted”, - så medbringer vi madpakker og undersøger området eks. Hvem kan finde køkkenet osv., på den måde får børnene et bredt kendskab til skolen, som bidrager til en god overgang hertil.  Lokale familier:  De lokale familier byder på oplevelser såsom høns og frugthave, kastanjer, heste.  Lokal legeplads, Lødderup/ Nykøbing  Vi besøger gerne legepladserne der ligger uden for vores matrikel. Herved får børnene nye muligheder for motoriske udfordringer.  Kulturmødet:  Vi deltager i den årlige kultur møde i Nykøbing.  Handelsstandsforeningens arrangementer:  Handels standsforeningen har i løbet af året mange forskellige arrangementer. Byen bliver ofte pyntet til de forskellige højtider, og flere indslag kan opleves.  Limfjordsteateret:  Vi deltager i de forestillinger der udbydes til den aldersgruppe vi repræsenterer.  Dueholmkloster:  Museet byder på mange spændende udstillinger, flere af disse besøger vi.  Ejerslev havn:  Børnehaven og de ældste vuggestuebørn har en årlig udflugt med bus til Ejerslev havn. Området er skønt, med strand, havn, Lagunen, moler mm. Der kan udforskes nogle ting, som ikke kan hjemme i hverdagen i Uglereden  Udarbejdet sidst den. 24/6 2024 |

|  |
| --- |
| Arbejdet med det fysiske, psykiske og æstetiske børnemiljø ”Arbejdet med det fysiske, psykiske og æstetiske børnemiljø i dagtilbuddet skal integreres i det pædagogiske arbejde med etablering af pædagogiske læringsmiljøer.  Børnemiljøet skal vurderes i et børneperspektiv, og børns oplevelser af børnemiljøet skal ind­drages under hensyntagen til børnenes alder og modenhed.”  Den styrkede pædagogiske læreplan, Rammer og indhold, s. 30 |

|  |
| --- |
| Hvordan integrerer vi det fysiske, psykiske og æstetiske børnemiljø i det pædagogiske læringsmiljø?  Eksempel fra vuggestuen: Et barn trives ikke med at sove udenfor i krybbe. I samarbejde med forældrene besluttede personalegruppen, at barnet fremover puttet i børnehavens indendørs soverum sammen med børnehavens sovebørn. Her puttes de af en voksen, der sidder hos børnene, indtil de sover. Det har givet barnet en større tryghed, og dermed en bedre søvn.  I vuggestuen har opdelt vi delt fælles opholdsrummet op i flere små rum, så det indbyder til forskellige lege. Eks, motorikbane, dukkekrog, legekøkkenafdeling. Udenfor er legepladsen ligeledes opdelt i rum, så der er legehuskrog, legetårn, sansekasser og overdækket sandkasse fordelt rundt i stationer på legepladsen.  I en af børnehavens aldersopdelte grupper, har et barn store vanskeligheder ved at deltage i samlinger. Barnet bliver urolig og forstyrrende og virker frustreret. Vi har derfor justeret rummet således, at der er lavet en afskærmning/hule, hvor barnet kan sidde i en sækkestol med sansemotorisk legetøj, hvilket har hjulpet barnet, så det stadig kan være inkluderet i samlinger, men under trygge rammer.  Rundt på børnehavens stuer, er rummene ligeledes opdelt i flere små rum, som er med til at give ro til at lege og fordybe sig i små grupper. Eks.: på en stue er rummet opdelt i puderum, legekøkken og købmandsbutik samt sprogrum, hvor enkelte børn kan fordybe sig i billeder med forholdsord/hverdagsord.  Ude på børnehavens legeplads er legepladsen opdelt i flere rum, eks: rund cirkel lavet med bøgehæk – bruges til ta’ fat lege mm., Tippi, Tunnel ved udhus m. sandkasse/gange til at lege i, Uglehuset – som er opvarmet, hvor der kan leges med dukkehus, sløjdområde, spille/puslespil/tegneområde.  (Noteret 18 august 2024) |

|  |  |
| --- | --- |
| De seks læreplanstemaer |  |

|  |
| --- |
| ”Den pædagogiske læreplan skal udarbejdes med udgangspunkt i seks læreplanstemaer samt mål for sammenhængen mellem læringsmiljøet og børns læring.  Det skal fremgå af den pædagogiske læreplan, hvordan det pædagogiske læringsmiljø under­støtter børns brede læring inden for og på tværs af de seks læreplanstemaer.”  Den styrkede pædagogiske læreplan, Rammer og indhold, s. 32 |

|  |  |
| --- | --- |
| Alsidig personlig udvikling ”Alsidig personlig udvikling drejer sig om den stadige udvidelse af barnets erfaringsverden og deltagelsesmuligheder. Det forudsætter engagement, livsduelighed, gåpåmod og kompetencer til deltagelse.”  Den styrkede pædagogiske læreplan, Rammer og indhold, s. 36-37 |  |

|  |
| --- |
| Pædagogiske mål for læreplanstemaet:   1. Det pædagogiske læringsmiljø skal understøtte, at alle børn udfolder, udforsker og erfarer sig selv og hinanden på både kendte og nye måder og får tillid til egne potentialer. Dette skal ske på tværs af blandt andet alder, køn samt social og kulturel baggrund. 2. Det pædagogiske læringsmiljø skal understøtte samspil og tilknytning mellem børn og det pædagogiske personale og børn imellem. Det skal være præget af omsorg, tryghed og nysgerrighed, så alle børn udvikler engagement, livsduelighed, gåpåmod og kompetencer til deltagelse i fællesskaber. Dette gælder også i situationer, der kræver fordybelse, vedholdenhed og prioritering. |

|  |
| --- |
| Hvordan understøtter vores pædagogiske læringsmiljø børnenes alsidige personlige udvikling?  Herunder, hvordan vores pædagogiske læringsmiljø:  Understøtter de to pædagogiske mål for temaet Alsidig personlig udvikling  Tager udgangspunkt i det fælles pædagogiske grundlag  Ses i samspil med de øvrige læreplanstemaer.  Vi arbejder med den alsidige personlige udvikling i mange forskellige situationer, og oplevelser i løbet af dagen, både i vuggestuen og i børnehaven. Det kan være i dagligdagens praktiske gøremål, hvor børnene inddrages for at få en fornemmelse af, at kunne mestre og føle sig nyttig. Vi skaber en fælles opmærksomhed i sociale sammenhænge og lader alle børnene komme til orde. Rim, remser og fagter sange er gode til, at give den fælles opmærksomhed i formiddagssamlingen. Derudover har vi fokus på den alsidige personlige i hverdagssituationer, som f.eks. selv at tage tøj på i garderoben. Vi er opmærksomme på barnets nærmeste udviklingszone, og at barnet bliver så selvhjulpen som muligt. (Noteret 4/9 2024)  **Formiddagsmad som eksempel:** Faste rutiner og rammer omkring formiddagsmaden giver barnets tryghed og forudsigelighed. Vi sidder ved små borde, har faste rutiner og giver plads til det enkelte barn. Børnene ved hvad der skal ske og de klarer selv at hente drikkedunke og smøre deres mad og får fornemmelse af at kunne mestre. Vi inddrager vejret i sange og snakker om det  Vi synger sange til formiddagsmaden der tager udgangspunkt i vejret og årstiden. Det giver anledning til at snakke om vejret og hvilken påklædning der skal til. Her inddrages derfor også andet læreplanstema ”Natur, udeliv og science” |

|  |  |
| --- | --- |
| Social udvikling ”Social udvikling er udvikling af sociale handlemuligheder og deltagelsesformer og foregår i sociale fællesskaber, hvor børnene kan opleve at høre til, og hvor de kan gøre sig erfaringer med selv at øve indflydelse og med at værdsætte forskellighed.  Gennem relationer til andre udvikler børn empati og sociale relationer, og læringsmiljøet skal derfor understøtte børns opbygning af relationer til andre børn, til det pædagogiske personale, til lokal- og nærmiljøet, til aktivi­teter, ting, legetøj m.m.”  Den styrkede pædagogiske læreplan, Rammer og indhold, s. 38-39 |  |

|  |
| --- |
| Pædagogiske mål for læreplanstemaet:   1. Det pædagogiske læringsmiljø skal understøtte, at alle børn trives og indgår i sociale fællesskaber, og at alle børn udvikler empati og relationer. 2. Det pædagogiske læringsmiljø skal understøtte fællesskaber, hvor forskellighed ses som en ressource, og som bidrager til demokratisk dannelse. |

|  |
| --- |
| Hvordan understøtter vores pædagogiske læringsmiljø børnenes sociale udvikling?  Herunder, hvordan vores pædagogiske læringsmiljø:  Understøtter de to pædagogiske mål for temaet Social udvikling  Tager udgangspunkt i det fælles pædagogiske grundlag  Ses i samspil med de øvrige læreplanstemaer  Der er fokus på den sociale udvikling i dagligdagen. Vi øver børnene i at kunne indgå i sociale fællesskaber og hvordan man agerer i sociale sammenhænge. Den sociale udvikling foregår, når vi eks har samling, i garderoben, på legepladsen, fri leg og kreative aktiviteter. Børnene skal lære de sociale spilleregler og øve sig i at være en del af et socialt fællesskab. Noteret 29/8 2019  Eksempel fra Teater; Børnene lærer at give plads til andre og være en den af et socialt fællesskab  Børnene lærer at vente på det bliver deres tur, og til at lytte til andre. Børnene øger ordforrådet, og øver  nuancer i sproget, eks at hviske og råbe. Ved at se teater øges ordforråd og sætningsopbygning igennem  gentagelser, og i den efterfølgende leg. Her kommer man eksempelvis omkring læreplanstemaet ”Kommu  nikation og sprog”. De voksne viser forskellige teaterstykker og igennem egen virke opfordres børnene til at  deltage. De voksne støtter og vejleder barnet nænsomt igennem forestillingen. Derudover bidrager de  voksne med spændende rekvisitter som understøtter børnenes interesse for deltagelse. De voksne har  øje for om der er behov for særlig støtte under forestillingen f.eks. at sidde på skødet. Genkendelighed er  vigtigt for børnene, da det giver en form for tryghed. Når børnene kender ”De tre bukkebruse” rigtig godt,  styrker det barnet i at deltage og den voksne vil kunne opfordrer barnet til at deltage og støtte barnet der  hvor det er svært. Noteret 5/8 2024 |

|  |  |
| --- | --- |
| Kommunikation og sprog ”Børns kommunikation og sprog tilegnes og udvikles i nære relationer med barnets forældre, i fællesskaber med andre børn og sammen med det pædagogiske personale.  Det centrale for børns sprogtilegnelse er, at læringsmiljøet understøtter børns kommunikative og sproglige interaktioner med det pædagogiske personale. Det er ligeledes centralt, at det pædagogiske personale er bevidst om, at de fungerer som sproglige rollemodeller for børnene, og at børnene guides til at indgå i fællesskaber med andre børn.”  Den styrkede pædagogiske læreplan, Rammer og indhold, s. 40-41 |  |

|  |
| --- |
| Pædagogiske mål for læreplanstemaet:   1. Det pædagogiske læringsmiljø skal understøtte, at alle børn udvikler sprog, der bidrager til, at børnene kan forstå sig selv, hinanden og deres omverden. 2. Det pædagogiske læringsmiljø skal understøtte, at alle børn opnår erfaringer med at kommunikere og sprogliggøre tanker, behov og ideer, som børnene kan anvende i sociale fællesskaber. |

|  |
| --- |
| Hvordan understøtter vores pædagogiske læringsmiljø børnenes kommunikation og sprog?  Herunder, hvordan vores pædagogiske læringsmiljø:  Understøtter de to pædagogiske mål for temaet Kommunikation og sprog  Tager udgangspunkt i det fælles pædagogiske grundlag  Ses i samspil med de øvrige læreplanstemaer.  Der arbejdes med kommunikation og sprog i både vuggestuen og børnehaven i dagligdagen. De voksne kommunikerer med børnene og viser hvordan positiv kommunikation kan bruges i legesituationer på en anerkendende måde. Vi bruger eks. sproget når vi er i garderoben og børnene skal guides til at tage tøj på. I sociale sammenhænge kan sproget bruges til at kommunikere og fortælle og lade børnene gøre det samme. Man kan også lære børnene at tale med stille stemmer, så man bliver bevist om at få ro på eks spisesituationen  **Eksempel fra praktiske gøremål:**  Man kommunikerer omkring hvad der skal gøres og hvor barnet kan hjælpe til.  Når de inddrages i det praktiske gøremål får de følelsen af at kunne mestrer og bidrage til at hjælpe, det vil  sige at det understøtter den ”Alsidige personlige udvikling”. Når børnene hjælper med at sætte ting på plads  i køkkenet, mærker barnet på forskellige materialer hård/blød, tung/let. hvor meget man kan bære af gan  gen uden at tabe mm. Her er ”Natur, udeliv og science” et læreplanstema som er en del af læringsprocessen. |

|  |  |
| --- | --- |
| Krop, sanser og bevægelse ”Børn er i verden gennem kroppen, og når de støttes i at bruge, udfor­dre, eksperimentere, mærke og passe på kroppen – gennem ro og bevægelse – lægges grundlaget for fysisk og psykisk trivsel.  Kroppen er et stort og sammensat sansesystem, som udgør fundamentet for erfaring, viden, følelsesmæssige og sociale processer, ligesom al kommunikation og relationsdannelse udgår fra kroppen”.  Den styrkede pædagogiske læreplan, Rammer og indhold, s. 42-43 |  |

|  |
| --- |
| Pædagogiske mål for læreplanstemaet:   1. Det pædagogiske læringsmiljø skal understøtte, at alle børn udforsker og eksperimenterer med mange forskellige måder at bruge kroppen på. 2. Det pædagogiske læringsmiljø skal understøtte, at alle børn oplever krops- og bevægelsesglæde både i ro og i aktivitet, så børnene bliver fortrolige med deres krop, herunder kropslige fornem­melser, kroppens funktioner, sanser og forskellige former for bevægelse. |

|  |
| --- |
| Hvordan understøtter vores pædagogiske læringsmiljø udviklingen af børnenes krop, sanser og bevægelse?  Herunder, hvordan vores pædagogiske læringsmiljø:  Understøtter de to pædagogiske mål for temaet Krop, sanser og bevægelse  Tager udgangspunkt i det fælles pædagogiske grundlag  Ses i samspil med de øvrige læreplanstemaer.  I dagligdagen bruges kroppen og vores sanser hele tiden. Børnene skal bruge deres krop og bevægelser, for at få tøj på i garderoben. Legepladsen indbyder til masser og bevægelser til forskellige aldersgrupper. Vi bruger sanserne både bevidst og ubevidst i løbet af dagen. Vi stimulerer sanserne når vi leger sanselege, går i græsset med bare fødder og ved eks at smage på ting eller mærke på ting. Noteret 21/11 2023  Eks gymnastik i naturen: Børnene får en kropforståelse i naturen, da det kræver noget mere at lave gymnastik på ujævnt underlag. Børnene får stimuleret deres primære sanser og rørt deres krop til musikken. |

|  |  |
| --- | --- |
| Natur, udeliv og science ”Naturoplevelser i barndommen har både en følelsesmæssig, en kropslig, en social og en kognitiv dimension.  Naturen er et rum, hvor børn kan eksperimentere og gøre sig de første erfaringer med naturvidenskabelige tænke- og analysemåder. Men naturen er også grundlag for arbejdet med bæredygtighed og samspillet mellem menneske, samfund og natur.”  Den styrkede pædagogiske læreplan, Rammer og indhold, s. 44-45 |  |

|  |
| --- |
| Pædagogiske mål for læreplanstemaet:   1. Det pædagogiske læringsmiljø skal understøtte, at alle børn får konkrete erfaringer med naturen, som udvikler deres nysgerrighed og lyst til at udforske naturen, som giver børnene mulighed for at opleve menneskets forbundethed med naturen, og som giver børnene en begyndende forståelse for betydningen af en bæredygtig udvikling. 2. Det pædagogiske læringsmiljø skal understøtte, at alle børn aktivt observerer og undersøger naturfænomener i deres omverden, så børnene får erfaringer med at genkende og udtrykke sig om årsag, virkning og sammenhænge, herunder en begyndende matematisk opmærksomhed. |

|  |
| --- |
| Hvordan understøtter vores pædagogiske læringsmiljø, at børnene gør sig erfaringer med natur, udeliv og science?  Herunder, hvordan vores pædagogiske læringsmiljø:  Understøtter de to pædagogiske mål for temaet Natur, udeliv og science  Tager udgangspunkt i det fælles pædagogiske grundlag  Ses i samspil med de øvrige læreplanstemaer.  Natur, udeliv og science er noget vi bruger i mange af dagligdagens oplevelser. F.eks. når børnene selv skal hælde mælk op og have en kropslig fornemmelse af hvor stor en kraft man kan hælde med. Når man bruger kroppen på legepladsen og hopper i en stor vandpyt, vil man opdage hvad der sker med vandet. Noteret 28/9- 2019  Når der ledes efter smådyr under sten, får børnene en fornemmelse af hvor meget der skal til for at få stenen op. Små dyr kigges grundigt på i små glas med lup. Dyret undersøges og man finder ud af hvordan dyret ser ud tæt på. Man øver i at vente på tur og understøtter den sociale udvikling og fællesskab. Noteret d 23/8 2024 |

|  |  |
| --- | --- |
| Kultur, æstetik og fællesskab ”Kultur er en kunstnerisk, skabende kraft, der aktiverer børns sanser og følelser, ligesom det er kulturelle værdier, som børn tilegner sig i hverdagslivet.  Gennem læringsmiljøer med fokus på kultur kan børn møde nye sider af sig selv, få mulighed for at udtrykke sig på mange forskellige måder og forstå deres omverden.”  Den styrkede pædagogiske læreplan, Rammer og indhold, s. 46-47 |  |

|  |
| --- |
| Pædagogiske mål for læreplanstemaet:   1. Det pædagogiske læringsmiljø skal understøtte, at alle børn indgår i ligeværdige og forskellige former for fællesskaber, hvor de oplever egne og andres kulturelle baggrunde, normer, traditioner og værdier. 2. Det pædagogiske læringsmiljø skal understøtte, at alle børn får mange forskellige kulturelle ople­velser, både som tilskuere og aktive deltagere, som stimulerer børnenes engagement, fantasi, kreativitet og nysgerrighed, og at børnene får erfaringer med at anvende forskellige materialer, redskaber og medier. |

|  |
| --- |
| Hvordan understøtter vores pædagogiske læringsmiljø, at børnene gør sig erfaringer med kultur, æstetik og fællesskab?  Herunder, hvordan vores pædagogiske læringsmiljø:  Understøtter de to pædagogiske mål for temaet Kultur, æstetik og fællesskab  Tager udgangspunkt i det fælles pædagogiske grundlag  Ses i samspil med de øvrige læreplanstemaer.  Vi inddrager kultur, æstetik og fællesskab i hverdagen, både i både i børnehaven og vuggestuen. Til samling synger vi sange om f.eks. fastelavn og jul. Derudover bruger vi kroppen og bevægelse, når f.eks. fastelavnstønden skal slås ned. Finmotorikken er i fokus når der klippes julepynt og laves pynt til fastelavnstønden. Børnene får fortællinger omkring vores kultur, så de ved hvorfor vi fejre fastelavn eller holder Sankt Hans. /Noteret 10/08-2024  **Eksempel fra Fastelavn:** I børnehaven er der en kølle til at det slå til tønden og få en kropsligfornemmelse af hvor meget kraft der skal til. Læreplanstemaet ”Kultur, æstetik og fælleskab” er en del af forberedelserne, hvor man snakker om hvad fastelavn er og lære nogle af de sange som er tradition for at synge i Danmark. Læreplanstemaet ”Kommunikation og Sprog” er hermed også en stor del af fastelavnstemaet. |

|  |  |
| --- | --- |
| Evalueringskultur |  |

|  |
| --- |
| ”Lederen af dagtilbuddet er ansvarlig for at etablere en evalueringskultur i dagtilbuddet, som skal udvikle og kvalificere det pædagogiske læringsmiljø.  Lederen er ansvarlig for, at arbejdet med den pædagogiske læreplan evalueres mindst hvert andet år med henblik på at udvikle arbejdet. Evalueringen skal tage udgangspunkt i de pædago­giske mål og herunder en vurdering af sammenhængen mellem det pædagogiske læringsmiljø i dagtilbuddet og børnenes trivsel, læring, udvikling og dannelse.  Evalueringen skal offentliggøres.  Lederen af dagtilbuddet er ansvarlig for at sikre en løbende pædagogisk dokumentation af sam­menhængen mellem det pædagogiske læringsmiljø og børnenes trivsel, læring, udvikling og dannelse. Den pædagogiske dokumentation skal indgå i evalueringen.”  Den styrkede pædagogiske læreplan, Rammer og indhold, s. 50-51 |

|  |
| --- |
| Det er ikke et lovkrav at beskrive dagtilbuddets dokumentations- og evalueringspraksis i den pædagogiske læreplan, men det kan være en fordel i udarbejdelsen af læreplanen at forholde sig til den løbende opfølgning og evaluering af indholdet i læreplanen. |

|  |
| --- |
| Hvordan skaber vi en evalueringskultur, som udvikler og kvalificerer vores pædagogiske læringsmiljø?  Det vil sige, hvordan dokumenterer og evaluerer vi løbende vores pædagogiske arbejde, herunder sammenhængen mellem det pædagogiske læringsmiljø og de tolv pædagogiske mål?  Her kan I kort beskrive jeres arbejde med at etablere en evalueringskultur som en del af det daglige pæda­gogiske arbejde. I kan fx beskrive, hvordan I arbejder systematisk med evaluering, om I arbejder med særlige metoder, om I arbejder eksperimenterende eller undersøgende med et særligt fokus, samt hvordan, hvor ofte og i hvilke fora I drøfter og reflekterer over jeres pædagogiske praksis mv.  Vi arbejder meget med evaluering i dagligdagen. Vi bruger nogle redskaber til at reflektere og evaluerer på på forskellig vis.  **Forældresamtaler:** Til forældresamtaler får forældrene et skema der består af spørgsmål vedr. barnets trivsel mm. På skemaet er der spørgsmål omkring forældrenes tilfredshed. Forældrenes tilfredshed eller utilfredshed bruges til at evaluere om noget skal ændres i daglidagen eller vide hvad der giver mening at fortsætte med.  **Smttemodel**: Vi laver en smttemodel for vuggestue og børnehave hver gang et læreplanstema afsluttes. Derved for vi i fællesskab evalueret på den pædagogiske praksis.  **Popup-dage, arrangementer**: Vi laver indimellem Pop-up dage, der er en dag der tager udgangspunkt i et tema. Vi har eksempelvis haft en Wellness dag i børnehaven. Ved disse dage eller andre arrangementer evauleres der mundtlig og skriftligt. Derved har vi nedskrevne erfaringer, som vi kan tage udgangspunkt i næste gang der skal lave et lign arrangement eller aktivitet.  **P-møde:** Drøftelserne på personalemøderne har givet mulighed for spændende og reflekterende snakke på tværs af personalegruppen. Vi vil fremover have mere fokus på gruppearbejde i forbindelse med drøftelserne i forbindelse med evalueringen, da vi tidligere har erfaret, at det ofte er få, i det store fællesforum, der bidrager til evalueringen. Ved at diskutere i små grupper får den ”stille” side af personalegruppen bedre mulighed for at kunne udtrykke sin mening, da små grupper ofte skaber mere tryghed. Vi opfordrer til at reflektere i daglidagen små episoder og sætte undrende spørgsmål til egen og andres praksis. Vi vil tilstræbe en kultur hvor det er naturligt at være undrende og reflekterende. |

|  |
| --- |
| Hvordan evaluerer vi arbejdet med den pædagogiske læreplan, som skal foretages mindst hvert andet år?  Her kan I fx kort beskrive, hvordan evaluering af læreplanen kan ses i forhold til jeres evalueringskultur i hverdagen.  Personalet er med til at evaluerer den pædagogiske læreplan. Vi tager det bl.a. op på personalemødet og evaluerer på den pædagogiske læreplan. Alle bidrager med at læse igennem og tilføje nye eksempler på hvad vi gør i det daglige. Vi er alle med til at evaluerer den pædagogiske læreplan og den daglige praksis. Evalueringen af praksis foregår hver eneste dag vi er i Uglereden. Det er en naturlig del af vi løbende evaluerer på hvad der virker godt/eller knap så godt, hvad der giver mening og ikke mindst hvordan vi kan tilstræbe vores værdier: ”Det rolige børneliv og det hensynsfulde menneske”. Da vi alle er vant til at reflektere over pædagogisk praksis i det daglige er evalueringen af den pædagogiske læreplan en proces der er ligger tæt op af den måde vi i forvejen arbejder på. |

|  |
| --- |
| Her kan I finde yderligere inspiration til arbejdet med den pædagogiske læreplan |
| Til at understøtte og inspirere jeres videre arbejde med den styrkede pædagogiske læreplan er der udviklet en række øvrige materialer. Alle inspirationsmaterialer – nuværende og kommende – kan findes på [www.emu.dk/dagtilbud](https://emu.dk/dagtilbud) |

|  |  |  |  |
| --- | --- | --- | --- |
|  |  |  | |
| **Redskab til selvevaluering** er en ramme til systematisk at analysere jeres praksis inden for cen­trale områder i den styrkede pædagogiske læreplan. | **Redskab til forankringsproces** indeholder fem tilgange til, hvordan I kan arbejde med forandring og forankring af et stærkt pædagogisk læringsmiljø. | **Film** introducerer indholdet i og illustrerer hovedpointer fra publikationen *Den styrkede pædagogiske læreplan*. |
|  |  |  |

|  |  |
| --- | --- |
| **Forskellige tematiske materialer** dykker ned i viden om et tema og giver inspiration til dialog og handling. Her er bl.a. materialer om evaluerende pædagogisk praksis, som understøtter en systematisk tilgang til det at evaluere.  Der offentliggøres løbende nye temaer.  Alle materialer kan findes på [www.emu.dk/dagtilbud](http://www.emu.dk/dagtilbud) | Pædagogisk læreplan  © 2019 Danmarks Evalueringsinstitut og Børne- og Socialministeriet  Citat med kildeangivelse er tilladt  Design: BGRAPHIC |